CELEX: 62021TN0257
Language: da
Date: 2021-05-14 00:00:00
Title: Sag T-257/21: Sag anlagt den 14. maj 2021 — Basaglia mod Kommissionen

28.6.2021   
            
            
               DA
            
            
               Den Europæiske Unions Tidende
            
            
               C 252/32
            
         
      Sag anlagt den 14. maj 2021 — Basaglia mod Kommissionen
      (Sag T-257/21)
      (2021/C 252/43)
      Processprog: italiensk
      
         Parter
      
      
         Sagsøger: Giorgio Basaglia (Milano, Italien) (ved advokaterne G. Balossi, F. Fimmanò og G. Borriello)
      
         Sagsøgt: Europa-Kommissionen
      
         Sagsøgerens påstande
      
      Sagsøgeren har nedlagt påstand om, at Retten tilpligter Kommissionen at erstatte det tab, som han har lidt, af de grunde, der er anført i stævningen, og på grundlag af erstatningsansvar uden for kontraktforhold, til et beløb af mindst 5 013 328,64 EUR.
      
         Søgsmålsgrunde og væsentligste argumenter
      
      Til støtte for søgsmålet har sagsøgeren anført et anbringende og redegjort for omfanget af det lidte tab.
      Med hensyn til ansvaret uden for kontraktforhold i det foreliggende tilfælde har sagsøgeren bemærket følgende:
      
                  —
               
               
                  Ved dom af 23. september 2020, Basaglia mod Kommissionen (T-727/19, ikke trykt i Sml., EU:T:2020:446), annullerede Retten Kommissionens afgørelse om afslag på sagsøgerens begæring om aktindsigt.
               
            
                  —
               
               
                  Ved denne dom bekræftede Retten bl.a., at Kommissionens adfærd var ulovlig, for så vidt som Kommissionen ensidigt havde begrænset sagsøgerens ret til aktindsigt i de ønskede dokumenter.
               
            
                  —
               
               
                  Af denne ulovlige adfærd fulgte et åbenbart tab, både i forbindelse med de verserende straffeprocedurer mod sagsøgeren og i forbindelse med afgiftsproceduren for Revisionsretten, eftersom sagsøgeren ikke fuldt ud har kunnet tilrettelægge sit forsvar i nogen af disse tre procedurer.
               
            
                  —
               
               
                  Der er en klar årsagssammenhæng mellem den ulovlige adfærd og det lidte tab.